ສະຫະລັດແລະເກົາຫຼີໃຕ້ ຊ້ອມລົບ ຮ່ວມກັນ
ເກົາຫລີໃຕ້ແລະສະຫະລັດເລີ້ມທໍາການຊ້ອມລົບ ປະຈໍາປີຮ່ວມກັນ ​ເຖິງ​ແມ່ນ​ມີ​ການ​ເຕືອນ​ຈາກ​ພຽງ​ຢ້າງ ກໍຕາມ
ເກົາຫລີໃຕ້ແລະສະຫະລັດໄດ້ເລີ້ມທໍາການຊ້ອມລົບປະຈໍາປີຮ່ວມກັນໃນວັນອັງຄານມື້ນີ້ ເຖິງແມ່ນມີຄໍາເຕືອນຈາກກຸງພຽງຢ້າງວ່າການຊ້ອມລົບດັ່ງກ່າວຈະທໍາລາຍຄວາມຫວັງ ຕ່າງໆເພື່ອສັນຕິພາບໃນແຫລມເກົາຫລີກໍຕາມ ກອງບັນຊາການກໍາລັງຮ່ວມຂອງທັງສອງຝ່າຍ ກ່າວວ່າ ຕົນທໍາການຊ້ອມລົບທີ່ໄດ້ຮັບ ການສະໜັບສະໜຸນຈາກເຄື່ອງຄອມພີວເຕີເປັນເວລາ10 ມື້ເພື່ອປັບປຸງສະມັດຖະພາບ ຂອງຕົນໃຫ້ດີຂຶ້ນໃນການປ້ອງກັນເກົາຫລີໃຕ້ ຕໍ່ການໂຈມຕີທີ່ອາດຈະມີຂຶ້ນໄດ້ຈາກເກົາ ຫລີເໜືອນັ້ນ ນາຍພົນ James D Thurman ຈາກກອງທັບສະຫະລັດ ຊຶ່ງເປັນຜູ້ບັນຊາການກໍາລັງ ປະສົມກ່າວວ່າ ກໍາລັງເຫລົ່ານີ້ໃຊ້ບົດຮຽນຕ່າງໆ ທີ່ໄດ້ຮຽນມາຈາກອີຣັກແລະອັຟກາ ນີສຖານ ຕະຫຼອດທັງບົດຮຽນທີ່ກຸ່ມພັນທະມິດໄດ້ຖອດຖອນມາຈາກປະສົບການຕ່າງໆ ຈາກການເກາະຜິດຂອງເກົາຫລີເໜືອຫວ່າງໄວໆຜ່ານມານີ້ ໃນສັບປະດາຜ່ານມານີ້ ເກົາຫລີເໜືອໄດ້ຮຽກຮ້ອງໃຫ້ຍົກເລີກການຊ້ອມລົບທີ່ວ່ານີ້ ໂດຍ ກ່າວວ່າ ມັນຈະທໍາລາຍຄວາມພະຍາຍາມ ເພື່ອຮື້ຟື້ນການພົບປະເຈລະຈາກັນຄືນໃໝ່ ທີ່ ມີວັດຖຸປະສົງແນໃສ່ເພື່ອທັບມ້າງໂຄງການຜະລິດອາວຸດນີວເຄລຍຂອງເກົາຫລີເໜືອນັ້ນ